 REPUBLICA MOLDOVA

**CONSILIUL MUNICIPAL CHIŞINĂU**

|  |
| --- |
| 00023165 |





**D E C I Z I E**

nr.\_\_\_\_\_ din\_\_\_\_\_\_\_\_\_\_\_\_\_\_\_\_\_\_

Cu privire la stabilirea unor acțiuni

privind creșterea eficienței sistemului public

de alimentare cu apă și canalizare

în municipiul Chișinău

Având în vedere nota informativă a Fracțiunii PSRM din cadrul Consiliului municipal Chișinău, în conformitate cu prevederile art. 10 din Legea nr. 163/2010 „Privind autorizarea executării lucrărilor în construcție”, art. 4, alin. (1), lit. c) din Legea nr. 435/2006 „Privind descentralizarea administrativă”, art. 14 literele g), h), i), art. 15 alin. (2) lit. h), art. 17 lit. h) din Legea nr. 303/2013 „Privind serviciul public de alimentare cu apă și de canalizare”, art. 1 lit. a) din Legea nr.272/2011 „Apelor”, art. 11 alin. (2) lit. b) din Legea nr.1102/1997 „Cu privire la resursele naturale”, punctele 25-26, 73-76 din Regulamentul-cadru de organizare și funcționare a serviciului public de alimentare cu apă și canalizare aprobat prin Hotărârea ANRE nr.355/2019, în temeiul art. 14 alin. (1), (2), literele b) f) h) m) p) din Legea nr. 436/2006 „Privind administrația publică locală”, art. 6 alin. (1), alin. (2), 2) literele a) d) f), 3) literele b) f) j) din Legea nr. 136/2016 „Privind statutul municipiului Chișinău”, dispoziției nr. 636-dc din 04.12.2019 „Cu privire la delegarea unor atribuții ale Primarului General, viceprimarilor și secretarului interimar al Consiliului municipal Chișinău”, Consiliul municipal Chişinău DECIDE:

1. Se susține programul municipal inițiat de către S.A. „Apă-Canal Chișinău” de achiziționare, instalare și înlocuire a contoarelor de apă potabilă la branșamentele blocurilor locative, la casele individuale, în apartamentele din blocurile locative, la alți consumatori, din contoare de tip mecanic în contoare inteligente, conform planului de investii, aprobat de către autoritatea publică abilitată ce aprobă tarifele pentru serviciul public de alimentare cu apă și de canalizare.
2. Se pune în sarcina S.A.„Apă-Canal Chișinău” să prevadă în fiecare aviz de branșare/racordare la rețeaua publică de alimentare cu apă/de canalizare necesar pentru elaborarea documentației de proiect a viitoarei construcții, condiția de instalare de către solicitant a contoarelor cu sistem de citire a datelor de la distanță, conform mărcii contorului aprobat de către [S.A.”Apă-Canal](mailto:S.A.@Apă-Canal) Chișinău”.
3. Până la realizarea branşării/racordării, solicitantul trebuie să asigure executarea tuturor lucrărilor ce ţin de montarea instalaţiilor interne de apă şi de canalizare în strictă conformitate cu proiectul coordonat cu S.A.„Apă-Canal Chișinău” şi, după caz, să prezinte operatorului procesul-verbal de recepţie a acestor instalaţii în conformitate cu Legea nr. 721/1996 privind calitatea în construcţii  şi Hotărârea Guvernului Republicii Moldova nr. 285/1996 cu privire la aprobarea Regulamentului de recepţie a construcţiilor şi instalaţiilor aferente.
4. S.A.„Apă-Canal Chișinău” va efectua branşarea/racordarea instalaţiilor interne de apă/de canalizare ale solicitantului la reţeaua publică de alimentare cu apă/de canalizare, după ce au fost îndeplinite condiţiile indicate în avizul de branşare/racordare, inclusiv instalarea contoarelor inteligente.
5. Direcția generală arhitectură, urbanism și relații funciare a Consiliului municipal Chișinău va ține cont de prevederile prezentei decizii la eliberarea actelor permisive pentru construire, inclusiv la avizarea documentației de proiect.
6. Direcția relații publice și buget civil va aduce la cunoștință locuitorilor municipiului Chișinău prevederile prezentei decizii.
7. Viceprimarul de ramură, dl Victor Chironda, va asigura controlul îndeplinirii prevederilor prezentei decizii.

PREŞEDINTE DE ȘEDINŢĂ

SECRETAR INTERIMAR Adrian TALMACI

AL CONSILIULUI